Kan 1880 nilipat siya kan saiyang ina sa Pittsburgh. An sarongcolumn sa diyaryo na may titulo na "What Girls Are Good For" sa Pittsburgh Dispatch na sinasabi na an mga kababaihan para lang sa pag-aki asin sa mga gibuhon sa harong na nagpangyari ki Elizabeth na magsurat kontra duman na may alyas na  "Lonely Orphan Girl". An editor na si George Madden naghanga sa saiyang kusog boot asin nag anunsyo pa na ini magpabisto. Kan pinabisto niya an sadir sa editor, tigtawan siya nin oportunidad na magsurat sa dyaryo gamit an saiyang alyas na "Lonely Orphan Girl". An enot na artikulo niya sa Dispatch, igwang titulo na "The Girl Puzzle", na kun saen pinapaheling kun pano an diborsyo nakakaapekto sa mga kababaihan, pinaglaban niya man na dapat baguhon an ley manungod sa diborsyo Si Madden naghnga giraray asin tig alok siya ning full-time na trabaho. Kan panahon na yan, nakaugalian na kan mga kababaihan an maggamit nin alyas. An editor pinili an "Nellie Bly", sunod sa karakter sa popular na kanta na  tmay titulong "Nelly Bly" ni Stephen Foster. An saiyang alyas na orihinal na"Nelly Bly" napalitan kan an saiyang editor napasalang nasurat  an "Nellie" asin ini na an ginamit.